Hellschen-Heringsand-Unterschaar

Hellschen-Heringsand-Unterschaar er en kommune i kretsen Ditmarsken i den tyske delstaten Schleswig-Holstein. Hellschen-Heringsand-Unterschaar ligger i Büsum-Wesselburens amt, før 2008 i Wesselburens amt. Ved utgangen av 2013 hadde kommunen anslagsvis 169 innbyggere, basert på folketellingen i 2011.

Følger man klokken fra nord, grenser kommunen til Wesselburen, Hedwigenkoog og Reinsbüttel. Kommunen består av de tre stedene Hellschen, Heringsand og Unterschaar. Et forsamlingshus og det frivillige brannvesenet ligger i Hellschen. Kommunen er et flatt jordbrukslandskap i det lavtliggende marsklandet ved Nordsjøen, hvor innbyggerne i all hovedsak livnærer seg av kåldyrking og sauehold. Foruten jordbruket finner man flere vindparker samt et gjestgiveri i kommunen.

Området ble skapt ved landvinning og sikret med diker tidlig på 1600-tallet. Hellschen-Heringsand-Unterschaar ble utskilt som en egen kommune idet sognekommunen Wesselburen ble delt i 1934. Hellschen-Heringsand-Unterschaar har stadig den evangelisk-lutherske St. Bartholomäus-Kirche i Wesselburen som sognekirke.

Referanser

Eksterne lenker 
 

Kommuner i Ditmarsken